Henrik 2. Løve
Henrik 2. Løve var en tysk fyrste af Mecklenburg.
Han førte en ekspansiv politik i Pommern og Brandenburg og blev en af Erik 6. Menveds vigtigste forbundsfæller i Nordtyskland. Hans forhold til Eriks bror og efterfølger, Christoffer 2., var til at begynde med fjendtligt. Fra 1322 var der åbne krigshandlinger i Nordtyskland mellem de to. En alliance mellem Christoffer og Henriks hovedmodstander, markgreven af Brandenburg, nødsagede ham til at søge en politisk ordning med den danske konge, og da en dansk-holstensk stormandskoalition i 1326 fordrev Christoffer fra Danmark, gik Henrik mod betaling i forbund med ham.